Фантастычнасцю, нават брутальнасцю вылучаюцца графічныя аркушы пад назвай “Дванаццацігадовы каляндар” Кацярыны Бяляўскай. Героі на аркушах — жанчыны і мужчыны з жывёламі Усходняга календара — выразныя, “вострыя”, самаўпэўненыя. Кожная фігура, узор на целе людзей мае сімвалічны сэнс. Выпадковасці ў работах Кацярыны няма. Цікава, што стыль выпускніцы — усутыч да стылю кіраўніка яе дыпломнай работы Рамана Сустава. Кацярына — першая дыпломніца Рамана, і яму, на маю думку, пашанцавала з ёй.